เรื่องร้องเรียน (ถนน) วันที่ 2023-04-15 15:34:59 — แขวงคลองตันเหนือ เขตวัฒนา กรุงเทพมหานคร
ปกติเดินทางไปกลับมาที่เอกมัยเป็นประจำครับ มีใช้บริการรถสาธารณะบ้าง และก็พบว่าถนนเส้นนี้ เอกมัย จะมีให้บริการเฉพาะรถเมล์ร้อนเป็นส่วนใหญ่ ตัวผมเองจะใช้บริการรถเมล์สาย 72 และ 23 อยู่เป็นประจำ และพบว่า ณ ตอนนี้ ไม่มีสาย 72 และ 23 ที่เป็นรถปรับอากาศมาวิ่งผ่านถนนเอกมัยเส้นนี้เลย (23 ที่เป็นปรับอากาศจะมีเฉพาะวิ่งขึ้นทางด่วนข้ามไปลงบางนาเลย)  เห็นมีรถเมล์ไฟฟ้ารุ่นใหม่ออกมาวิ่งเส้นทางอื่นบ้างแล้ว อยากให้เส้นทางนี้มีบ้างครับ ผมยินดีที่จะจ่ายเพิ่มส่วนต่างให้ได้นั่งรถที่เย็นสบายขึ้น ล่าสุดที่ผมได้ใช้บริการรถเมล์ที่สิงค์โปร์มันสะดวกสบายมากเลยครับ ทั้งในเรื่องการชำระค่าโดยสาร มีแต่รถแอร์ซึ่งเหมาะกับเมืองร้อน และที่สำคัญ ระบบรถเมล์ยัง sync กับ googlemap ทำงานได้ดีมากๆ เปิด map ดูและสามารถเดินทางได้เลยทำให้นักท่องเที่ยวสามารถใช้บริการรถเมล์ได้ง่ายขึ้น ในขณะที่บ้านเรายังเป็นแอพแยกต่างหากที่ชื่อ viabus ทำให้คนส่วนใหญ่ยังเข้าไม่ถึง และตัวแอพเองก็ไม่ได้สามารถนำทางโดยใช้รถเมล์ได้แต่แค่บอกว่า ป้ายรถเมล์นี้มีสายไหนผ่านไปตรงไหนและรถจะมาเมื่อไหร่บ้างแค่นั้นเอง รบกวนฝากทั้งเรื่องรถเมล์แอร์สาย 72 23 บนถนนเอกมัย และเรื่องการผูก googlemap กับบริการรถเมล์ด้วยนะครับ 🥹🙏